Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 2 พ.ค.60
2 พ.ค. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับลง 0.14 จุด (-0.01%) ปิดภาคเช้าที่ 1,566.18 จุด ด้วยมูลค่าการซื้อขาย 17,964.76 ลบ.
Most Positive Impact: KBANK (+0.85 จุด), AOT (+0.36 จุด), INTUCH (+0.24 จุด)
Most Negative Impact: GLOW (-0.63 จุด), SCC (-0.49 จุด), PTTGC (-0.46 จุด)
แนวโน้มตลาดบ่าย
ตลาดไทยยังคงซึมและมีปริมาณการซื้อขายที่ยังคงเบาบาง โดย 1.8 หมื่นล้านบาท ยังคงต่ำกว่าเฉลี่ยตั้งแต่ต้นปีที่ 2.16 หมื่นล้านบาทค่อนข้างมาก โดยกลุ่มที่ช่วยประคองตลาดในวันนี้ได้แก่ กลุ่ม ICT (+0.68 จุด) กลุ่มขนส่ง (+0.64 จุด) และกลุ่มอสังหาฯ (+0.35 จุด) ส่วนกลุ่มที่กดดันตลาดต่อเนื่องได้แก่ กลุ่มพลังงาน (-1.21 จุด) กลุ่มวัสดุก่อสร้าง (-0.48 จุด)และกลุ่มปิโตรเคมี (-0.41 จุด)
มูลค่าการซื้อขายยังคงเบาบาง น่าจะเป็นเพราะสัปดาห์นี้มีการรายงานงบเพียงแค่ไม่กีบริษัท โดยส่วนใหญ่จะไปทำการรายงานในช่วงสัปดาห์หน้า 8-15 พ.ค.60 (โดยเฉพาะวันที่ 12 และ 15 จะมีการประกาศงบกว่า 370 บริษัท) และตลาดยังน่าจะรอผลการประชุม FOMC 2-3 พ.ค.60 คาดว่า Fed จะคงอัตราดอกเบี้ยไว้ที่ 0.75-1.00% ต่อไป แต่จะมีการเปิดโอกาสการขึ้นดอกเบี้ยในครั้งต่อไปในการประชุมรอบ มิ.ย.60
KCE เริ่มปรับขึ้นมาอย่างต่อเนื่องตามแรงซื้อเพื่อเก็งกำไรผลประกอบการงวด 1Q60 (น่าจะประกาศวันที่ 9 พ.ค.60) โดย KS research คาดกำไรสุทธิ 770 ลบ. เติบโต 2.5% YoY และ 11.6% QoQ การเติบโตเชิง YoY คาดมาจาก 1) กำลังการผลิตที่เพิ่มขึ้น 200,000 ตร.ฟุต/เดือนที่ติดตั้งตั้งแต่ไตรมาส 4/2559 ที่โรงงานอยุธยา, 2) อัตรากำไรขั้นต้นที่สูงขึ้นจากประสิทธิภาพการผลิตที่ดีขึ้นของโรงงานลาดกระบัง ส่วนคาดการณ์การเติบโตเชิง QoQ มาจาก 1) ปัจจัยฤดูกาลที่โดยปกติแล้วไตรมาส 4 ของทุกปีจะเป็นช่วง Low season, 2) อัตราการใช้กำลังการผลิตที่สูงขึ้นของโรงงานที่อยุธยา และ 3) คาดยอดขายประเภท Consignment sales ราว 250-300 ลบ. จะเลื่อนการรับรู้มาจากไตรมาส 4/2559 มาบันทึกในไตรมาส 1/2560 นี้ คงคำแนะนำ ซื้อ ที่ราคาเป้าหมายปี 2560 ที่ 132.0 บาท
กลยุทธ์การลงทุน: เก็งกำไรหุ้นผลประกอบการเด่น KCE SAWAD LH MEGA และ GLOBAL
หุ้นเก็งกำไรระยะสั้น: GCAP ถือต่อเป้าหมายทำกำไรที่ 4.30บาท ตัดขาดทุน 3.80 บาท
Alternative Trading:
SET50 Futures: S50M17 รอ Follow Short เมื่อดัชนีต่ำกว่า 990 จุด โดยมีเป้าทำกำไรที่ 980 จุด